Вялікі Уват

Вялікі Ува́т (руск.: Большо́й Ува́т) — возера ў Азіяцкай частцы Расіі, на поўдні Заходняй Сібіры, у Вагайскім раёне Цюменскай вобласці, у басейне ракі Ішым (прыток Іртыша). Плошча паверхні возера 179 км². Даўжыня 25 км, найбольшая шырыня 10 км. Найбольшая глыбіня 5 м, сярэдняя — 1,8 м. Катлавіна возера выцягнутая ў напрамку з захаду на ўсход. Берагі нізкія. Дно роўнае, пераважна пакрытае ілам. З поўначы, паўночнага захаду і часткова з паўночнага ўсходу возера акружаюць балоты. Трафічны статус возера пераходны — ад мезатрофнага да эўтрофнага. Каля 20 % паверхні возера пакрывае расліннасць. У возеры водзяцца акунь, шчупак, карась, плотка, джгір і іншыя віды рыб. Развітае прамысловае рыбалоўства, якім займаецца арцельным спосабам насельніцтва прыбярэжных вёсак. Зноскі Літаратура Большой Уват // Большой энциклопедический словарь: В 2-х т. / Гл. ред. А. М. Прохоров. — М.: Сов. энциклопедия, 1991. — Т. 1. — С. 154. — 863 с. — 2 000 000 экз. — ISBN 5-85270-042-8 (т. 1.). (руск.) Спасылкі Озеро Большой Уват // ИАС «ООПТ России» Архівавана 25 красавіка 2023. (руск.) Ольга Ревягина ЗАБОЛОТЬЕ: БЫТЬ ИЛИ НЕ БЫТЬ? // Тюменская правда Архівавана 8 красавіка 2019. (руск.) Измайлова А. В. Большой Уват // Научно-популярная энциклопедия «Вода России» (руск.) Большой Уват // «Мегаэнциклопедия Кирилла и Мефодия» megabook.ru (руск.)